Den europeiske unions jernbanebyrå

Den europeiske unions jernbanebyrå (ERA, fra engelsk European Union Agency for Railways) er et EU-byrå, med oppgaven å styrke jernbanenes sikkerhet og samvirke i hele Europa. Det har to hovedseter, begge beliggende i Frankrike. Hovedkontoret med administrasjon og kanselli ligger i Valenciennes, mens internasjonale konferanser og møter avholdes i Lille. Det er omkring 100 ansatte, hvorav de fleste kommer fra den europeiske jernbanesektoren. Byrået ble opprettet ved forordning i april 2004, med 24 måneders frist til iverksettelse. Byrået har drevet virksomhet siden 2006. European Rail Traffic Management System hører inn under byråets ansvarsområde. Referanser Eksterne lenker (en) Offisielt nettsted (en) European Union Agency for Railways – kategori av bilder, video eller lyd på Commons